Petrecere "sălbatică" în Piatra Craiului. Imaginile surprinse de camerele de filmat.
Liniştea de pe potecile de munte a scos animalele sălbatice la liziera pădurilor. În Piatra Craiului au fost surprinse imagini rare cu urşi, lupi şi cocoşi de munte. Pentru a nu te întâlni cu sălbăticiunile fă gălăgie când urci pe traseele montane.
Când a dansat un urs ultima dată pentru tine? Ursul, botezat Baloo de rangerii din Parcul Naţional Piatra Craiului, a fost filmat în timp ce se scărpina de un brad, se ridica în doua labe şi pare că fiecare mişcare o face în paşi de dans.Un altul, a descoperit camerele montate în zonă şi, pentru că s-a simţit spionat, a decis să le schimbe poziţia.Cocoşii de munte au dansat şi şi-au arătat penajul colorat pentru a fi admiraţi de tine, dar şi de femele.În Parcul Naţional Piatra Craiului sunt 250 de capre neagre, 30 de urşi, dar şi lupi, râşi şi viezuri.Daca pleci în drumeţie, să vorbeşti sau să fluieri ca să-ţi faci simţită prezenţa şi să nu dai nas în nas cu sălbăticiunile care, pe cât sunt de frumoase, pe atât sunt de periculoase.